Örjan Blomquist

Örjan Blomquist (født 23. august 1957 i Bromma, død 29. juli 2000) var en svensk landslagsløper i langrenn, hovedsakelig i langløp på 1980-tallet. Blomquist konkurrerte for IFK Lidingö. I 1988 delte han seieren i Vasaloppet med sin bror,  Anders Blomquist. De to vinnerne bar «kranskullan» på skuldrene over mållinjen. Blomquist ble også totalvinner i verdenscupen i langdistanseløp i 1985. Han vant Birkebeinerrennet i 1986 og American Birkebeiner i 1988 og 1989.CHAMPIONS American Birkebeiner & Kortelopet - 1973 to Present birkie.com. Besøkt 25. februar 2020.

Etter karrierens slutt arbeidet Örjan, i likhet med broren Anders, som ekspertkommentator i langrenn for SVT. Han arbeidet ellers som økonom. Örjan Blomquist døde i 2000 på grunn av sykdom, 42 år gammel.

 Referanser 

Kategori:Svenske langrennsløpere
Kategori:Ekspertkommentatorer (sport)
Kategori:Langrennsløpere tilknyttet Vasaloppet
Kategori:Langrennsløpere tilknyttet Birkebeinerrennet